ΑΠΟΦΑΣΕΙΣ
Αριθμ. οικ. 65113/1148
Τροποποίηση του εγκεκριμένου ρυμοτομικού
σχεδίου οικισμού Αρκαδικού του Δήμου Δράμας στο Ο.Τ. 14.
Ο ΠΕΡΙΦΕΡΕΙΑΡΧΗΣ
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ
Έχοντας υπόψη:
1. Τα άρθρα 3 και 186 του ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοί-
κησης - Πρόγραμμα Καλλικράτης» (Α’ 87).
2. Το π.δ. 144/2010 «Οργανισμός της Περιφέρειας Ανατολικής Μακεδονίας και Θράκης» (Α’ 237).
3. Την υπό στοιχεία Δ.Δ. οικ. 1327/30.03.2016 (Β’ 1026)
απόφαση του Περιφερειάρχη Ανατολικής Μακεδονίας
και Θράκης περί εξουσιοδότησης υπογραφής εγγράφων,
αποφάσεων και άλλων πράξεων «Με Εντολή Περιφερειάρχη» στους Προϊστάμενους Γενικών Διευθύνσεων,
Διευθύνσεων, Τμημάτων και Γραφείων της Περιφέρειας
Ανατολικής Μακεδονίας και Θράκης.
4. Το από 17.07.1923 ν.δ.  «Περί σχεδίων πόλεων, κωμών και συνοικισμών του Κράτους και οικοδομής αυτών»
(Α’ 228).
5. Τον ν. 1337/1983 (Α’ 33).
6. Το άρθρο 10 του ν. 3044/2002 «Μεταφορά Συντελεστή Δόμησης και ρυθμίσεις άλλων θεμάτων αρμοδι-
ότητας Υπουργείου Περιβάλλοντος, ΧωρΟ.Τ.Α.ξίας και
Δημοσίων Έργων» (Α’ 197).
7. Τα άρθρα 6 και 31 του ν. 4067/2012 «Νέος Οικοδομικός Κανονισμός» (Α’ 79) .
8. Τα άρθρα 3 και 6 του ν. 4315/2014 «Πράξεις εισφοράς σε γη και σε χρήμα-Ρυμοτομικές απαλλοτριώσεις
και άλλες διατάξεις» (Α’ 269).
9. Την Εγκ.-43511/161/55/13.06.1988 (υπ’ αρ. 55/1988
εγκύκλιο) «Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
10. Την Εγκ.-18894/6/05.05.2006 (Εγκ. 6/2006) του
Υπουργείου Περιβάλλοντος, ΧωρΟ.Τ.Α.ξίας και Δημοσίων Έργων (Υ.ΠΕ.ΧΩ.Δ.Ε.) «Άσκηση αρμοδιοτήτων πολε-
οδομικού σχεδιασμού».
11. Την Εγκ.-29829/14.06.2012 (Εγκ. 10/2012) του
Υπουργείου Περιβάλλοντος, Ενέργειας και Κλιματικής
Αλλαγής (Υ.Π.Ε.Κ.Α.) «Αρμοδιότητες γνωμοδότησης
ΣΥ.ΠΟ.Θ.Α. Περιφερειακών Ενοτήτων/Περιφερειών για
θέματα πολεοδομικού σχεδιασμού».
12. Την υπ’ αρ. 1036/06.04.2020 απόφαση του Συντονιστή Αποκεντρωμένης Διοίκησης Μακεδονίας - Θράκης
«Απόφαση συγκρότησης του Συμβουλίου Πολεοδομικών Θεμάτων και Αμφισβητήσεων ΣΥ.ΠΟ.Θ.Α. (Α) της
Περιφερειακής Ενότητας Δράμας» όπως τροποποιήθηκε
με την υπ’ αρ. 27277/22.02.2024 (ΑΔΑ: 6ΡΝΟΟΡ1Υ-Ω0Ε)
απόφαση.
13. Την υπό στοιχεία ΤΥ10639/18.11.1976 απόφαση
του Νομάρχη Δράμας «Περί εγκρίσεως του ρυμοτομικού
σχεδίου οικισμού Αρκαδικού Δράμας» (Δ’  416).
14. Την υπό στοιχεία ΤΠ-ΠΕ 552/12.02.1992 απόφαση
του Νομάρχη Δράμας «Έγκριση πολεοδομικής μελέτης
αναθεώρησης του εγκεκριμένου ρυμοτομικού σχεδίου
των πολεοδομικών ενοτήτων α) Σ1.3 (Αμπελόκηποι),
β) Σ6.1 (Αρκαδικός), γ) Σ6.2 (Ν. Αμισός), δ) Σ4.4 (Ν. Κρώμνη) και ε) Τμήματος της Σ1.2 (Στενήμαχος) του Δήμου
Δράμας και τροποποίηση των όρων και περιορισμών
δόμησής τους» (Δ’ 204).
15. Το υπ’ αρ. 31780/27.07.2023 έγγραφο της Διεύθυνσης Δόμησης Δήμου Δράμας με το οποίο μας διαβιβά-
σθηκε ο φάκελος δικαιολογητικών και τα συμπληρωματικά στοιχεία που κατατέθηκαν με το υπ’ αρ. 25099/
08.07.2024 έγγραφό της.
16. Την υπ’ αρ. 220/2023 απόφαση του Δημοτικού
Συμβουλίου Δράμας με θετική γνωμοδότηση υπέρ της
προτεινόμενης τροποποίησης.
17. Το αποδεικτικό τοιχοκόλλησης της υπ’ αρ. 220/2023
απόφασης στο πίνακα ανακοινώσεων της Διεύθυνσης
Δόμησης στις 27.06.2023.
18. Τη δημοσίευση της ανωτέρω απόφασης σε περίληψη σε δύο φύλλα τοπικών εφημερίδων (εφημερίδα
Χρονικά 28 και 29.06.2023, εφημερίδα Πρωινός 28 και
29.06.2023).
19. Την υπ’  αρ. 14485/10.04.2024 βεβαίωση του
Δημάρχου ότι δεν υποβλήθηκε καμία ένσταση από
οποιονδήποτε κατά της υπ’ αρ. 220/2023 απόφασης του
Δημοτικού Συμβουλίου και ότι με την προτεινόμενη τροποποίηση δεν προκύπτουν ρυμοτομούμενα κτίσματα.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 224
22.04.2025 08:44:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 224/15.04.2025
20. Το τοπογραφικό διάγραμμα του Δήμου Δράμας
σε κλίμακα 1:500 και με ημερομηνία Απρίλιος 2024
που αποτελεί αναπόσπαστο τμήμα και συνοδεύει την
υπ’ αρ. 220/2023 απόφαση του Δημοτικού Συμβουλίου
Δράμας.
21. Την από 15.11.2024 θετική εισήγηση της Υπηρεσίας μας προς το Συμβούλιο Πολεοδομικών Θεμάτων και
Αμφισβητήσεων (Α) ΠΕ Δράμας.
22. Το υπ’ αρ. 3/2024 (θέμα 2ο/19.12.2024) απόσπασμα του πρακτικού του ΣΥ.ΠΟ.Θ.Α. (Α) Περιφερειακής
Ενότητας Δράμας με ομόφωνη θετική γνωμοδότηση.
23. Το γεγονός ότι από τις κανονιστικές διατάξεις της
παρούσας δεν προκαλείται δαπάνη σε βάρος του κρατικού προϋπολογισμού και του προϋπολογισμού του
οικείου Ο.Τ.Α.
24. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Επειδή:
Έχουν υποβληθεί τα δικαιολογητικά που ορίζει η
υπ’ αρ. 55/1988 εγκύκλιος και λαμβάνοντας υπόψη ότι:
• Η προτεινόμενη τροποποίηση στοχεύει στην αλλαγή
της κοινωφελούς χρήσης του Ο.Τ. 14 από «ελεύθερο γήπεδο» σε «αθλητισμός» με ταυτόχρονο καθορισμό όρων
δόμησης και προκηπίων, προκειμένου να μπορέσουν
να ανεγερθούν κερκίδες, να νομιμοποιηθούν και τακτοποιηθούν υφιστάμενα βοηθητικά κτίσματα και να καλυ-
φθούν λοιπές ανάγκες του Δήμου Δράμας σε αθλητικές
εγκαταστάσεις, διότι ο οικισμός Αρκαδικού στερείται
αυτών. Η προτεινόμενη αλλαγή χρήσης συμφωνεί με
τις κατευθύνσεις του ισχύοντος Γενικού Πολεοδομικού
Σχεδίου (Γ.Π.Σ.)(Δ’ 896/1994), βάσει του οποίου η χρήση
του Ο.Τ. είναι «Αθλητισμός». Αναφορικά δε με το ιδιοκτησιακό καθεστώς το ακίνητο με ΚΑΕΚ 090141812001
του Ο.Τ. 14 επιφάνειας 12.494 τ.μ. έχει μεταβιβασθεί στον
Δήμο Δράμας σύμφωνα με την παρ. 7α του άρθρου 22
του ν. 4061/2012 αποκλειστικά και μόνο με σκοπό τη
στέγαση κοινωφελών εγκαταστάσεων.
• Η προτεινόμενη χρήση του χώρου είναι απολύτως
συμβατή με την προϋφιστάμενη, τη γειτονιά, το ευρύτερο περιβάλλον και τον χαρακτήρα της περιοχής.
• Οι προτεινόμενοι όροι δόμησης είναι ηπιότεροι από
τους ισχύοντες στην όμορη περιοχή και αιτιολογούνται
βάσει των αναγκών του Δήμου Δράμας σύμφωνα με την
με ημερομηνία 04-07-2024 τεχνική έκθεση της Διεύθυνσης Δόμησης.
• Τα προτεινόμενα προκήπια πλάτους 2,5 μ. ανατολικά
και δυτικά και 5,0 μ. βόρεια και νότια αιτιολογούνται βάσει των αναγκών του Δήμου Δράμας σύμφωνα με την με
ημερομηνία 04.07.2024 τεχνική έκθεση της Διεύθυνσης
Δόμησης.
• Η διαμόρφωση του εδάφους όχι μόνο δεν παρουσιάζει χαρακτηριστικά που παρεμποδίζουν την ανάπτυξη
των προτεινόμενων χρήσεων, αλλά έχει ήδη κατά μεγάλο
μέρος διαμορφωθεί.
• Η προτεινόμενη τροποποίηση εξυπηρετεί την κοινή
ωφέλεια του οικισμού και τη βελτίωση των πολεοδομικών συνθηκών, αποφασίζουμε:
1. Εγκρίνεται η τροποποίηση του εγκεκριμένου ρυμοτομικού σχεδίου οικισμού Αρκαδικού του Δήμου Δράμας
στο Ο.Τ. 14 και συγκεκριμένα καθορίζεται νέα χρήση
«Αθλητισμός», όπως η παραπάνω ρύθμιση απεικονίζεται στο συνημμένο τοπογραφικό διάγραμμα σε κλίμακα
1:500, που θεωρήθηκε από τη Διεύθυνση Περιβάλλοντος
και Χωρικού Σχεδιασμού της Περιφέρειας Αν. Μακεδονίας-Θράκης και συνοδεύει την παρούσα Απόφαση.
2. Καθορίζονται στο Ο.Τ. 14 προκήπια πλάτους 5,00 μ.
στο βόρειο και νότιο τμήμα και 2,5 μ. στο ανατολικό και
δυτικό τμήμα, όπως φαίνεται στο παραπάνω διάγραμμα,
και όροι δόμησης ως εξής:
Συντελεστής Δόμησης:
0,20
Κάλυψη:
20%
Μέγιστο Ύψος Κτισμάτων:
9μ.
3. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γραμματέα
Αποκεντρωμένης Διοίκησης Μακεδονίας - Θράκης, μόνο
για παράβαση του νόμου, σύμφωνα με τα άρθρα 227 και
238 του ν. 3852/2010 (Α’ 87) και σε προθεσμία δέκα πέντε
(15) ημερών από τη δημοσίευσή της στην Εφημερίδα
της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 224/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 224/15.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Κομοτηνή, 25 Φεβρουαρίου 2025
Με εντολή Περιφερειάρχη
Ο Προϊστάμενος Γενικής Διεύθυνσης
Αναπτυξιακού Προγραμματισμού,
Περιβάλλοντος και Υποδομών
ΤΡΥΦΩΝ ΕΞΑΡΧΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400224.pdf | Tokens: 7229]